7वां केंद्रीय वेतनमान जनवरी 2016 से लागू करे राज्य सरकार
पटना|बिहार राज्यअराजपत्रित कर्मचारी महासंघ (गोप गुट) की ओर से 11 सूत्री मांग को लेकर दो दिवसीय धरना दिया। गर्दनीबाग स्थित धरनास्थल पर बिहार के विभिन्न जिलों के राज्यस्तरीय पदाधिकारी और नियमित-संविदा मानदेय कर्मी मौजूद थे। इस दौरान राज्य और केंद्र सरकार के खिलाफ जमकर नारेबाजी की गई। महासचिव प्रेमचंद्र कुमार सिन्हा ने कहा कि सरकार से मांग है कि सातवां केंद्रीय वेतनमान को केंद्र के अनुरूप 1 जनवरी 2016 के प्रभाव से लागू करने की अधिसूचना जारी किया जाए। संविदा पर बहाल कर्मियों को अविलंब नियमित किया जाए। अगर सरकार ने मांग नहीं मानी तो राज्यकर्मियों-शिक्षकों-संविदाकर्मियों द्वारा हड़ताल की जाएगी। मौके पर अध्यक्ष रामबली प्रसाद, मुख्य संरक्षक महेन्द्र राय, अध्यक्ष भाग्य नारायण चौधरी, सचिव विजय कुमार शर्मा, सुभाष चन्द्र सिंह, धीरेंद्र कुमार साह, उमेश कुमार सुमन, उपाध्यक्ष सुधीष्ट नारायण झा, संघर्ष सचिव सूर्यवंशी सिंह, कोषाध्यक्ष छठू लाल, रणविजय कुमार एवं अन्य लोग मौजूद थे।
hin_Deva hin_Deva